kedy treba vykonať revíziu?
1. ak kupuješ nehnuteľnosť, ktorá bola používaná a má viac než 25 rokov
2. ak od poslednej revízie uplynulo viac ako 5 rokov
3. ak máte obavy z toho, ako bolo nainštalované akékoľvek zariadenie
revízna správa je dôležitým dokumentom v prípade poistnej udalosti. pri neplatnej revízii vám poisťovňa môže skrátiť, alebo úplne zamietnuť poistné plnenie. pritom nie je povinná vás upozorniť na povinnosť mať platnú revíziu v prípade, že máte poistenú nehnuteľnosť. revízia je platná päť rokov.
konečná cena za revíziu a napísanie revíznej správy sa pri 2-izbovom byte môže pohybovať medzi 50- 120€ v závislosti od komplexnosti elektroinštalácie a ďalších faktorov. cenu revízie elektrickej inštalácie ovplyvňuje napríklad aj počet okruhov, teda počet ističov/poistiek/prúdových chráničov, či do revízie spadajú aj koncove spotrebiče na svetelnom okruhu, či sa meranie základných veličín vykonáva na začiatku (rozvádzač) aj na konci vedenia (svietidlo, zásuvka) a podobne.